มหกรรมการตรวจคัดกรองพยาธิใบไม้ตับและมะเร็งท่อน้ำดี
2026-02-13 08:30 - 12:00 (Asia/Bangkok) | อาคารกัลยานิวัฒนานุสรณ์ โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น, อาคารกัลยาณิวัฒนานุสรณ์ (กว.)
พบกับกิจกรรมสุขภาพ“มหกรรมการตรวจคัดกรองพยาธิใบไม้ตับและมะเร็งท่อน้ำดี” วันมะเร็งท่อน้ำดีโลก World CCA s Day 2026วันศุกร์ที่ 13 กุมภาพันธ์ 2569 สถานที่ ณ ลานกิจกรรม ชั้นที่ 1 และห้องตรวจศัลยกรรม ชั้น ที่ 1 อาคารกัลยานิวัฒนานุสรณ์ โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น เวลา 08.30 – 12.00 น. ภายในงานพบกับกิจกรรม ตรวจคัดกรองพยาธิใบไม้ตับด้วยชุดตรวจ OV ATK จำนวน 800 รายตรวจคัดกรองอัลตราซาวด์มะเร็งท่อน้ำดี จำนวน 500 ราย(งดอาหารก่อนตรวจ 4 ชั่วโมง สามารถดื่มน้ำได้)เวทีเเลกเปลี่ยน “มะเร็งท่อน้ำดีรักษาได้” ประสบการณ์จากอดีตผู้ป่วยมะเร็งท่อน้ำดีร่วมส่งกำลังใจให้ผู้ป่วยมะเร็งท่อน้ำดีกิจกรรมภายในงานฟรีทั้งหมด ไม่มีค่าใช้จ่ายสามารถลงทะเบียนผ่าน QR Code เพื่อจองคิวตรวจก่อนนะครับและพบกันในวันจัดกิจกรรม มาร่วมกิจกรรมกันเยอะๆนะครับติดตามข้อมูลเพิ่มเติมได้ที่ คณะแพทยศาสตร์ มหาวิทยาลัยขอนแก่น

กิจกรรม Journal Club: Special Talk
2026-02-13 13:00 - 15:00 | ภาควิชากีฏวิทยา คณะเกษตรศาสตร์ มข., กีฏวิทยา คณะเกษตรศาสตร์ มหาวิทยาลัยขอนแก่น
Save the Date! 13 กุมภาพันธ์ 2569 เวลา: 13.00 – 15.00 น. กิจกรรมดีๆ ที่ชาวกีฏวิทยาไม่ควรพลาด .สาขากีฏวิทยา คณะเกษตรศาสตร์ มหาวิทยาลัยขอนแก่น ขอเชิญอาจารย์ นักศึกษา และผู้ที่สนใจเข้าร่วมกิจกรรม Journal Club: Special Talk.พบกับ วิทยากร: ดร. ทศพล แซ่ตั้ง กีฏพิชญกุล อาจารย์และนักวิจัยศูนย์วิจัยแมลงและปรสิตวิทยา มหาวิทยาลัยยุยตัน (Duy Tan University ประเทศเวียดนาม) ในหัวข้อ Taxonomic Progress and Knowledge Gaps in Dragonfly (Odonata) of Southeast Asia.มาร่วมอัปเดตความรู้ด้านอนุกรมวิธานของแมลงปอในภูมิภาคเอเชียตะวันออกเฉียงใต้ไปด้วยกันคะ. วันศุกร์ที่ 13 กุมภาพันธ์ 2569 เวลา: 13.00 – 15.00 น. สถานที่: ห้อง Ag.07 ห้อง 7328 ชั้น 3 ภาควิชากีฏวิทยา คณะเกษตรศาสตร์ มข. onsite เท่านั้นติดตามข้อมูลเพิ่มเติมได้ที่เพจ กีฏวิทยา คณะเกษตรศาสตร์ มหาวิทยาลัยขอนแก่น

เทศกาลอาหารนานาชาติ “International Food Fest 2026 by TEKKU”
2026-02-13 16:00 - 2026-02-15 22:00 | คณะเทคโนโลยี มหาวิทยาลัยขอนแก่น, คณะเทคโนโลยี มหาวิทยาลัยขอนแก่น
สายกิน สายช้อป ห้ามพลาด! คณะเทคโนโลยี มหาวิทยาลัยขอนแก่น ขอเชิญร่วมงาน เทศกาลอาหารนานาชาติ “International Food Fest 2026 by TEKKU”ภายใต้แนวคิด “Old Meets New”ผสานเสน่ห์อาหารดั้งเดิม เข้ากับไอเดียใหม่สุดสร้างสรรค์ วันที่ 13 – 15 กุมภาพันธ์ 2569 เวลา 16.00 – 22.00 น. ณ คณะเทคโนโลยี มหาวิทยาลัยขอนแก่นพบกับอาหารหลากหลายสไตล์จากไทยและนานาชาติบรรยากาศสุดชิลล์ เดินสนุก ช้อปเพลินพร้อมกิจกรรมและสีสันความอร่อยตลอดทั้งงาน ขอเชิญพ่อค้าแม่ค้าที่มีไอเดียเด็ด เมนูโดนใจ มาร่วมสร้างสีสันและเป็นส่วนหนึ่งของเทศกาลอาหารครั้งยิ่งใหญ่ร่วมกับคณะเทคโนโลยี มหาวิทยาลัยขอนแก่นและเครือข่ายพันธมิตรแล้วพบกันที่งาน International Food Fest 2026 by TEKKUอร่อย ครบ จบที่เดียว! ติดตามข้อมูลเพิ่มเติมได้ที่ TE KKU Food Festival

"เทศกาลบ้านไผ่พู้นเด้" ที่คิดฮอด สิกลับมาอีกครั้ง เพื่อให้ทุกคนมาร่วม เฮ็ดแนวมัก มาฮักแนวม่วน ชวนมากอดบ้านไผ่บ้านเฮาไว้แน่น ๆ ไปนำกัน
2026-02-14 11:00 - 18:30
ฮัลโหล ฮัลโหล 1234 พี่น้องป้องปายชาวบ้านไผ่วาเลนไทน์ปีนี้ 14 ก.พ. 69 “เทศกาลบ้านไผ่พู้นเด้” ที่คิดฮอด สิกลับมาอีกครั้ง เพื่อให้ทุกคนมาร่วม เฮ็ดแนวมัก มาฮักแนวม่วน ชวนมากอดบ้านไผ่บ้านเฮาไว้แน่น ๆ ไปนำกันงานจัดพิกัดเดิม คือซอยน้อย ๆ หลังศิริบุ๊คสโตร์ กับ โรงแรมวันชัย (ประพัทธ์พัฒนา 1-2) เชื่อมไปในโรงแรมอินภาวาปีนี้จัดตื่ม จัดเต็ม กิจกรรมล้น ๆ จากการสนับสนุนงบของคนบ้านไผ่ ท่านสิได้พบกับ– ตลาดคัดสรร ของแซบบ้านไผ่ในตำนาน หารับประทานยาก เจ้าเก่าเจ้าแก่ กลับมาออกร้าน ขายแนวกินแซบ ๆ ของบ้านไผ่ ที่คิดฮอด– ถนนสายอาร์ต & คราฟต์ เติมเต็มงานศิลปะงาม เก๋ เท่บักคัก โดยคนบ้านไผ่ และผองเพื่อน– เวิร์กช็อปดี ๆ มีมากมายให้เลือกมาค้นหาพรสวรรค์ที่ซุกซ่อนอยู่ของทุกคน– งานแสดงผลงานศิลปะ จากศิลปินบ้านไผ่ แอบกระซิบว่า เพิ่นเป็นศิลปินที่ป่วยเป็นพาร์คินสัน จึงใช้การลากเส้นสายลายศิลป์เป็นเครื่องเยียวยา กลายเป็นผลงานที่มีเอกลักษณ์ไม่เหมือนใคร โปสเตอร์งานปีนี้ เพิ่นก็เป็นคนวาดลายเส้นงาม ๆ ให้ด้วย– งานแสดงดนตรีโดยคนบ้านไผ่ หลากวัย หลายอาชีพ โดยมิ่งขวัญมิวสิค แอนด์ สปอร์ต-ฟรีคอนเสิร์ตทีเด็ด พบกับการกลับมาของวง Funny Band วงดนตรีชื่อดังของบ้านไผ่ในยุค 80 ผู้เคยชนะรางวัลประกวดดนตรีโค้กอวอร์ด มาแล้ว– ปิดท้ายด้วยวงดนตรีอีสานระดับโลก “วงซันเด้อ” (Sun Der) ตัวแทนประเทศไทย ร่วมแสดงดนตรีที่งาน Thai Festival ประเทศรัซเซีย ญี่ปุ่น สร้างผลงานดนตรีร่วมกับศิลปินอินเดีย (ICTR) ร่วมเล่นดนตรีกับวงออเครสต้า ที่ประเทศสหรัฐอเมริกา มาแล้วบอกเลยว่างานปีนี้ตั้งใจจัดสุด ๆ เพื่อเติมแนวมัก แนวม่วน ให้อบออวลไปด้วยความสุขใจ กับคนบ้านไผ่ และผู้ที่สนใจทุกคน ให้ได้มาสัมผัสความงดงามของอำเภอเล็กสเปคครบ นามว่า บ้านไผ่ แห่งนี้กันอย่างอิ่มเอมเสาร์ 14 ก.พ. 2569 เวลา 11.00 – 18.30 น. อย่าลืมมาพ้อกันเด้อพี่น้องติดตามข้อมูลเพิ่มเติมได้ที่ กอดบ้านไผ่

การแข่งขันกีฬาภายในมหาวิทยาลัยขอนแก่น ระหว่างคณะ KKU GAMES 2025
2026-02-15 - 2026-02-20
การแข่งขันกีฬาภายในมหาวิทยาลัยขอนแก่น ระหว่างคณะKKU GAMES 2025 ภายใต้แนวคิด “สายธารแห่งแรงบันดาลใจ จุดไฟแห่งกีฬา ”สัญลักษณ์ของพลัง ความหลากหลาย และความสามัคคีที่หลอมรวมจิตวิญญาณของนักศึกษามหาวิทยาลัยขอนแก่นให้ก้าวสู่สนามแห่งการแข่งขันด้วยหัวใจเดียวกันชัยชนะมิได้เป็นเพียงผลแพ้–ชนะในสนามกีฬาแต่คือมิตรภาพ ความมีน้ำใจนักกีฬาและการให้เกียรติซึ่งกันและกันในทุกการแข่งขัน “Compete with spirit, attain victory through friendship” ระหว่างวันที่ 15 – 20 กุมภาพันธ์ พ.ศ. 2569 มหาวิทยาลัยขอนแก่นติดตามข้อมูลเพิ่มเติมได้ที่ องค์การนักศึกษา มหาวิทยาลัยขอนแก่น

“คุยหนังสือแนบน้ำ”
2026-02-15 14:00 - 17:00 | บ้านแนบน้ำ NABNAM SPACE, บ้านแนบน้ำ Nabnam space
กลับมาอีกครั้งหลังจากห่างหายไปนาน กับกิจกรรมคุยหนังสือแนบน้ำ ครั้งนี้มากับหนังสือ ปรัชญาชีวิต คาลิล ยิบราน .คาลิล ยิบราน คือบทกวีแห่งจิตวิญญาณที่นักอ่านทั่วโลกตกหลุมรัก ถูกถ่ายทอดข้ามภาษาแล้วกว่า 20 ภาษา และเดินทางผ่านกาลเวลาด้วยยอดพิมพ์หลายสิบล้านเล่ม หนังสือเล่มนี้ไม่ใช่เพียงถ้อยคำบนหน้ากระดาษ หากคือเสียงกระซิบแผ่วเบาที่ชวนผู้อ่านหยุดฟังหัวใจของตนเอง .ปรัชญาชีวิตคือการร้อยเรียงกลอนเชิงปรัชญาและจิตวิญญาณ ที่อบอวลด้วยแรงบันดาลใจและความงดงามของความเป็นมนุษย์ แบ่งออกเป็น 28 บท เสมือน 28 ประตูสู่การทำความเข้าใจชีวิต ตั้งแต่ความรักและการแต่งงาน การถือกำเนิดของบุตร การให้และการรับ การกินดื่มและการทำงาน ความปีติและความเศร้า บ้านเรือนและเครื่องนุ่งห่ม การค้า กฎหมาย อิสรภาพ เหตุผลและอารมณ์ ความปวดร้าวและการบรรลุธรรม .ยังพาเราครุ่นคิดถึงการสอน มิตรภาพ การสนทนา เวลา คุณธรรมและความชั่ว การสวดวิงวอน ความบันเทิง ความงาม ศาสนา ความตาย จนถึงคำอำลาสุดท้าย ทุกบทคือบทสนทนาระหว่างมนุษย์กับชีวิต ระหว่างความเปราะบางกับความงดงาม ที่อ่านแล้วเหมือนได้รับอ้อมกอดอันอ่อนโยนจากจักรวาลเอง.“คุยหนังสือแนบน้ำ” เป็นกิจกรรมที่จัดทุกๆ 2 เดือนเพื่อเป็นพื้นที่ให้คนในขอนแก่นได้มีพื้นที่แลกเปลี่ยนมุมมองการใช้ชีวิต ความหมายของการดำรงอยู่ และความเป็นมนุษย์ ผ่านการตีความหนังสือ และประสบการณ์ชีวิตของแต่ละคน วัตถุประสงค์คือการรับรู้ความท้าทาย ความต้องการ และศักยภาพที่แตกต่างกันของคนแต่ละพื้นเพและช่วงวัย เพื่อสร้างสังคมที่ผู้คนสามารถมองพ้นความต่างและความไม่เข้าใจกัน สู่การร่วมมือกันพัฒนาสังคมให้น่าอยู่ขึ้น. งานจัดวันอาทิตย์ที่ 15 กุมภาพันธ์ ตั้งแต่ 14.00-17.00 น. ณ บ้านแนบน้ำ NABNAM SPACE ค่าใช้จ่าย 200 บาท (สามารถนำไปแลกเป็นคูปองซื้อเครื่องดื่มได้).สมัครที่นี่ https://docs.google.com/…/1FAIpQLSfDHmi6rNlMkN…/viewformติดตามข้อมูลเพิ่มเติมได้ที่ Khon Kaen POP

Rock Arts in Khon Kaen and Nearby area
2026-02-21 13:00 - 16:00 | พิพิธภัณฑสถานแห่งชาติ ขอนแก่น
พบกับการบรรยายเข้าใจง่ายจากนักวิชาการตัวจริง
ที่จะพาทุกคนไปรู้จัก “ภาพเขียนสีบนผนังถ้ำ”ผ่านการบรรยายทางวิชาการ
เรื่อง : Rock Arts in Khon Kaen and Nearby area
ศิลปะบนผนังถ้ำสมัยก่อนประวัติศาสตร์ในพื้นที่จังหวัดขอนแก่นและใกล้เคียง

วันที่ 21 กุมภาพันธ์ 2569
ตั้งแต่เวลา 13.00 – 16.00 น.
พิพิธภัณฑสถานแห่งชาติ ขอนแก่น

ภายในกิจกรรมมีหัวข้อที่น่าสนใจ ได้แก่

หัวข้อเรื่อง : การถอดลายเส้นภาพเขียนสีด้วยโปรแกรมคอมพิวเตอร์
บรรยายโดย นางสาวทรัพย์อนันต์ ซื่อสัตย์ ปฏิบัติงานด้านโบราณคดีและวัฒนธรรม สำนักศิลปากรที่ 8 ขอนแก่น

หัวข้อเรื่อง : การเก็บข้อมูลภาคสนามในแหล่งภาพเขียนสี
บรรยายโดย นางสาวประวินัส ภารสุวรรณ นักวิชาการวัฒนธรรม สำนักศิลปากรที่ 8 ขอนแก่น

หัวข้อเรื่อง : การตีความทางโบราณคดีของแหล่งภาพเขียนสี
บรรยายโดย นางสาวทิพย์วรรณ วงศ์อัสสไพบูลย์ นักโบราณคดีชำนาญการ สำนักศิลปากรที่ 8 ขอนแก่น

พิเศษสำหรับผู้เข้าร่วมกิจกรรม
รับ ของที่ระลึก พร้อมร่วม Workshop สนุก ๆ
แต่จะเป็นอะไรนั้น…ขออุบไว้ก่อน
ติดตามรายละเอียดในโพสต์ถัดไป

บ้านเป็ดมินิมาราธอน
2026-02-22
“บ้านเป็ดมินิมาราธอน”
จัดขึ้นในวันอาทิตย์ที่ 22 กุมภาพันธ์ 2569
ขอเชิญชวนประชาชนผู้สนใจและนักวิ่งทุกเพศทุกวัย
เข้าร่วมกิจกรรมวิ่งมินิมาราธอน เพื่อส่งเสริมสุขภาพ สร้างความสามัคคี
และการออกกำลังกายอย่างยั่งยืน
เปิดรับสมัครช่องทางออนไลน์
ตั้งแต่วันนี้ – วันอาทิตย์ที่ 15 กุมภาพันธ์ 2569 (เวลา 00.00 น.)
สมัครออนไลน์ ได้ทาง https://entv.events/events/tickets
เปิดรับสมัครด้วยตนเอง (On site) ณ สำนักงานเทศบาลเมืองบ้านเป็ด
เริ่มตั้งแต่วันที่ 16 มกราคม 2569 – วันที่ 16 กุมภาพันธ์ 2569
(ในวันและเวลาราชการ)

เหมาะสำหรับทั้งนักวิ่งและผู้ที่รักการออกกำลังกาย
ได้ออกกำลังกายพร้อมร่วมกิจกรรมสร้างสรรค์
มีของที่ระลึกและรางวัลสำหรับผู้เข้าร่วมกิจกรรม
มีรางวัลสำหรับผู้ชนะวิ่งแฟนซี จำนวน 3 รางวัล (รางวัลละ 500 บาท)
อย่าพลาดโอกาสดี ๆ ในการดูแลสุขภาพและร่วมกิจกรรมดี ๆ ไปด้วยกัน
สมัครวันนี้ แล้วพบกันในงานมินิมาราธอนนะคะ!

เต้ย FRESHTIVAL ครั้งที่ 9
2026-02-28 | ตลาดอู้ฟู่, ศูนย์ค้าส่ง อู้ฟู่ ขอนแก่น
“เต้ย FRESHTIVAL ครั้งที่ 9” กลับมาอีกครั้ง เทศกาลงานดนตรี ณ ขอนแก่น ที่การันตีความม่วนตั้งแต่ข้อเข่า ยาวไปถึงสันหลังรอบนี้มาพร้อม “ผักชีลาว” ชวนทุกคนมาใส่ให้สุด กับ Dress Code: “อีสานพื้นบ้าน” ผ้าขาวม้า หมอลำ ไทบ้าน เว้าอีสานได้คือบวกคะแนนกับ ไลน์อัป 9 ศิลปิน เดือด ๆ ที่พร้อมทำเวทีริมถนนมิตรภาพลุกเป็นไฟ YOUNGOHMBomb at TrackYENTEDSituasion Joinjoyบูมเดี่ยว X จารไหม ธาราYONLAPAPLASUI PLASUIงานนี้ไม่มี DJ แต่เรามี!!Khun Narin เล่นคั่นวง แบบม่วนๆ 8 รอบ วนทั่วงานนะจ๊ะ สถานที่ ศูนย์ค้าส่งอู้ฟู่ จ.ขอนแก่น วันเสาร์ที่ 28 กุมภาพันธ์ 2026 ไม่จำกัดอายุผู้เข้าชม เด็กดูได้ ผู้ใหญ่ดูดี โปรดเตรียม ขา หลัง คอบ่าไหล่ให้พร้อม พกยาดม ยาหม่อง แล้วมาดูดนตรีแบบม่วนคัก ๆ มากันหลาย ๆ ผักชีลาวงานนี้ พร้อมนัวแน่นอน ติดตามข้อมูลเพิ่มเติมได้ที่ เต้ย Freshtival

KKU Job Fair 2026 Powered by JobThai
2026-02-28 09:30 - 18:00 | ศูนย์ประชุมอเนกประสงค์กาญจนาภิเษก มหาวิทยาลัยขอนแก่น, ศูนย์ประชุมอเนกประสงค์กาญจนาภิเษก มหาวิทยาลัยขอนแก่น, ขอนแก่น, ขอนแก่น, 40002, Thailand
เตรียมตัวให้พร้อม! มหกรรมหางานสุดยิ่งใหญ่สำหรับคนขอนแก่นและจังหวัดใกล้เคียง กับงาน “KKU Job Fair 2026 Powered by JobThai” มหกรรมหางานสุดยิ่งใหญ่ โอกาสสำคัญสู่เส้นทางอาชีพที่ทุกคนไม่ควรพลาด งานนี้จัดโดย ฝ่ายกิจการนักศึกษาและนวัตวณิชย์ มหาวิทยาลัยขอนแก่น ร่วมกับ JobThai
.
ขอเชิญนักศึกษาทุกมหาวิทยาลัย และบุคคลทั่วไป ที่กำลังหางานประจำ งานพาร์ทไทม์ หรือมองหาที่ฝึกงาน มาพบกับบูทบริษัทชั้นนำมากมายจากหลากหลายอุตสาหกรรม เช่น CP All, CPF, ธนาคารกรุงเทพ, UNIQLO, ThaiBev, Central, คอมเซเว่น, ขอนแก่นแหอวน, ขอนแก่น บริวเวอรี่ และอีกมากมายกว่า 100 บริษัท รวมตำแหน่งงานกว่า 10,000 อัตรา
.
และยังมี Talk Session ที่จะเจาะลึกทั้งการสมัครงาน ทักษะการทำงาน และ Tools ที่องค์กรต้องการ รวมถึงวิธีการทำงานจริง จากเหล่า HR ในบริษัทชั้นนำ
.
นอกจากนี้ยังมีกิจกรรมพิเศษจาก JobThai ที่ไม่ควรพลาด!
.
Resume Clinic (เตรียมเรซูเม่มาให้พร้อม แล้วมารับคำปรึกษาในการทำเรซูเม่ ฟรี!)
.
จบใหม่ไม่รู้ว่าควรเขียนเรซูเม่ยังไงให้เข้าตา HR, สมัครงานแล้วไม่ค่อยถูกเรียกสัมภาษณ์
เอาเรซูเม่มาคุยกับผู้เชี่ยวชาญซึ่งจะช่วยให้คำแนะนำอย่างตรงจุด ทำให้เรซูเม่น่าสนใจ เพิ่มโอกาสการได้งาน และโดดเด่นในสายตาของ HR จากบริษัทชั้นนำ
.
Lucky Draw
สายจุ่มห้ามพลาด! มาสนุกกับกิจกรรมลุ้นรับของรางวัลสุด Exclusive จาก JobThai
.
สมัครสมาชิกเพื่อใช้สมัครในวันงานได้ที่
https://www.jobthai.com/ceuM8J

CATEXPO ขอนแก่น 2026
2026-04-18 | ศูนย์ประชุมและแสดงสินค้านานาชาติขอนแก่น (KICE), 9RX8+MC เทศบาลนครขอนแก่น อำเภอเมืองขอนแก่น ขอนแก่น, ขอนแก่น, 40000, Thailand
CATEXPO ขอนแก่น 2026 ARTIST LINE-UP มาแล้วเด้อออออ มาสนุกม่วนถึงแก่นกับคอนเสิร์ตและตลาดเพลงไทยจากศิลปิน
PURPEECH
PERSES
POLYCAT
PIXXIE
NUNEW
LANDOKMAI
GREASY CAFE
IMAGE SUTHITA
DEPT
CLO’VER
ติดตามศิลปินเพิ่มเติมเร็วๆ นี้
แล้วมาเจอกันวันที่ 18 เมษายน 69
ศูนย์ประชุมและแสดงสินค้านานาชาติไคซ์ ขอนแก่น
ซื้อบัตรเออรี่แคทราคาดีที่สุด 600 บาท (จากปกติ 1,000 บาท)​ เฉพาะวันที่ 24 มกราคม – 1 กุมภาพันธ์นี้ เท่านั้นที่ IHAVETICKET.COM
พี่น้องชาวขอนแก่นมาม่วนนำกันเด้อออ
#CATEXPOขอนแก่น
